Document ID: 32010R0600
Publication Date: 2010-07-08

Title and Content:
UREDBA KOMISIJE (EU) št. 600/2010
z dne 8. julija 2010
o spremembi Priloge I k Uredbi Evropskega parlamenta in Sveta (ES) št. 396/2005 glede dodajanja in spreminjanja primerov sorodnih vrst, varietet in drugih živil, za katere veljajo iste mejne vrednosti ostankov
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (1) in zlasti člena 4 Uredbe,
ob upoštevanju naslednjega:
(1)
Nekaj držav članic je zahtevalo manjše spremembe in dodatke v Prilogi I k Uredbi (ES) št. 396/2005 v stolpcu „Primeri sorodnih vrst, varietet ali drugih živil, za katere velja ista MRL“.
(2)
Te spremembe in dodatki so potrebni, da se v Prilogo I k Uredbi (ES) št. 396/2005 vključijo novo sadje, zelenjava in žita, ki so na voljo na trgih v državah članicah.
(3)
Primerno je vstaviti naslednje sadje, zelenjavo, žita in živalske proizvode: mineola, trnulja, arktična robidnica, križanec Rubus idaeus in Rubus arcticus, volčje jabolko, limkvat, mangostin, zmajev sadež (rdeča pitaja), užitna ostrica, drobnoplodni kivi, korenine luštrka, korenine angelike, encijanove korenine, drevesni paradižnik, plod navadne kustovnice, choi sum, portugalski listni ohrovt, portugalsko zelje, listi graha in redkve, vitkocvetni ščir in seme ščira, vrtna kreša, seme bučnic razen orjaške buče, kvinoja, bezgov cvet, listi ginka, užitne rože, meta in divjad. Evropske brusnice se črtajo iz kategorije ameriške borovnice in dodajo kategoriji ameriške brusnice. Latinsko ime za grozdje se spremeni v skladu z mednarodno nomenklaturo.
(4)
Uredbo (ES) št. 396/2005 je zato treba ustrezno spremeniti.
(5)
Ukrepi, predvideni v tej uredbi, so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa jim nista nasprotovala -
SPREJELA NASLEDNJO UREDBO:
Člen 1
Priloga I k Uredbi (ES) št. 396/2005 se nadomesti z besedilom iz Priloge k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. julija 2010

Classification:
Level 1 Topics: 100158
100149
100157
100156
Level 2 Topics: 100257
100261
100254
100215
100249
100250
Level 3 Topics: 2723
1277
2479
3641
2014
2737
2735
1268
All Topics: 1277
1590
2357
2723
2735
2737
3646
3885
6569